b"\n_START_ARTICLE_\nHannah Montana (film)\n_START_SECTION_\nZgodba\n_START_PARAGRAPH_\nMiley Stewart se bori s svojim egom in nara\xc5\xa1\xc4\x8dajo\xc4\x8do se popularnostjo. Medtem Oswald, zvit novinar pod krinko za revijo tra\xc4\x8dev, BonChic, sli\xc5\xa1i Hannah, kako govori o tem, da ima skrivnost in je odlo\xc4\x8den ugotoviti, kaj slednja je. Kasneje se Miley stepe z manekenko Tyro Banks zaradi para \xc4\x8devljev. Steve Rushton nastopa na zabavi za \xc5\xa1estnajsti rojstni dan Lilly Truscott. Ko ji Oswald na skrivaj sledi v limuzini na zabavo, je Miley zabavi prisiljena prisostvovati kot Hannah in ne kot Miley, zaradi \xc4\x8desar dobi vso pozornost, ki bi sicer morala pripadati njeni najbolj\xc5\xa1i prijateljici, \xc5\xa1e posebej, ko skupaj s Steveom Rushtonom in bandom Days Difference nastopi s pesmijo\xc2\xa0\xc2\xbbLet's Get Crazy\xc2\xab. Oliver in Rico sku\xc5\xa1ata Lilly prepre\xc4\x8diti, da bi zapustila uni\xc4\x8deno lastno zabavo s tem, da eksplodirata njeno rojstnodnevno torto. Jezna na Miley, Lilly pove Oswaldu, da je Hannah doma iz mesta, imenovanega Crowley Corners; ne da bi vedela, da je Oswald novinar._NEWLINE_Robby zabavo zapusti besen, saj \xc4\x8dasopisi poro\xc4\x8dajo o pretepu med Hannah in Tyro ter o Hannahinem vedenju \xc4\x8dez zadnje mesece. \xc5\xa0e istega dne odideta podelitev nagrad World Music Awards v New Yorku v zasebnem letalu, ki pa pristane v Crowley Cornersu, Tennessee, njenem rojstnem mestu, kjer naj bi se udele\xc5\xbeila rojstnega dne njene babice Ruby, da bi videla, kak\xc5\xa1no \xc5\xbeivljenje bi lahko imela. Naenkrat imata Robby in Miley lastni ljubezenski simpatiji. Robbie se zaljubi v Lorelai, ki jo je upodobila Melora Hardin, Miley pa razvije globoko zvezo s prijateljem iz otro\xc5\xa1tva, Travisom Brodyjem, ki ga je zaigral Lucas Till, takoj za tem, ko ji slednji pomaga jahati na njenem starem konju, imenovanem Blue Jeans._NEWLINE_Medtem Miley odganja Robbyja, ki ji omeni, da se zdi, kot da si bolj \xc5\xbeeli biti Hannah Montana, kot pa pre\xc5\xbeivljati \xc4\x8das z dru\xc5\xbeino. Oswald medtem sledi Miley v njeno rojstno mesto. Kasneje se Miley trudi napisati pesem, vendar je, potem ko jo Travis ignorira, ne dokon\xc4\x8da. Vmes poteka bitka med tr\xc5\xbenim podjetjem in prebivalci Crowley Cornersa, saj podjetje \xc5\xbeeli zgraditi nakupovalni center in s tem uni\xc4\x8diti travnike v Crowley Cornersu. Na zabavi v baru tiste no\xc4\x8di, na kateri zbirajo denar za ohranitev travnikov Crowley Cornersa, Billy Ray Cyrus zapoje pesem\xc2\xa0\xc2\xbbBack to Tennessee\xc2\xab, Taylor Swift pa pesem\xc2\xa0\xc2\xbbCrazier\xc2\xab. Medtem ko Miley zapoje pesem\xc2\xa0\xc2\xbbHoedown Throwdown\xc2\xab\xc2\xa0na zabavo prispejo poslovne\xc5\xbei iz podjetja. Nato Travis pove, da Miley pozna Hannah Montano (Miley se je Travisu zlagala, da je Hannah v nesre\xc4\x8di pri surfanju re\xc5\xa1ila \xc5\xbeivljenje) in da bi, \xc4\x8de bi Hannah nastopila na dobrodelnem koncertu, lahko re\xc5\xa1ili travnike v Crowley Cornersu. Kmalu za tem imata oba, Robby in Miley, prvi zmenek s svojima simpatijama._NEWLINE_Miley prosti \xc4\x8das pre\xc5\xbeivlja z Lilly, ki je tja prispela kot Hannah Montana skupaj z bandom in pomo\xc4\x8dniki Hannah Montane in skupaj se nali\xc4\x8dita. Miley veliko \xc4\x8dasa pre\xc5\xbeivi na kmetiji, medtem ko sama sku\xc5\xa1a biti tudi Hannah. Oswald posname sliko nje in Lilly, Lilly pa ga povabi na skrivno nesre\xc4\x8do. Ko Miley vidi Travisa, se z njim pogovarja kot Hannah in ga pri tem spodbudi k temu, da bi Miley povabil na zmenek; Travis se odlo\xc4\x8di, da bo sprejel njen nasvet. Miley privoli, da bo od\xc5\xa1la na zmenek z njim, vendar jo ob istem \xc4\x8dasu Loralie povabi na ve\xc4\x8derjo s \xc5\xa1erifom (v \xc4\x8dasu, ko jo povabi, se pravzaprav pogovarja z Lilly, ki se pretvarja, da je Hannah)._NEWLINE_Miley se trudi prisostvovati tako na ve\xc4\x8derji kot na zmenku ob istem \xc4\x8dasu. Nazadnje jo Travis in majhna deklica zalotita, ko se sku\xc5\xa1a preoble\xc4\x8di iz Hanninih obla\xc4\x8dil v Mileyjina. Nemudoma pusti Miley in zaradi tega je obupana. Vse skupaj postane \xc5\xa1e slab\xc5\xa1e, ko Robby zapusti Loralie, saj naj bi ga po njegovih besedah, njegova h\xc4\x8di zelo potrebovala. Miley napi\xc5\xa1e svojo pesem,\xc2\xa0\xc2\xbbButterfly Fly Away\xc2\xab\xc2\xa0in jo zapoje skupaj z Robbyjem Rayjem, da bi se razveselila. Ko kon\xc4\x8data z delom v koko\xc5\xa1njaku, Miley kot Hannah Montana na dobrodelni prireditvi zapoje pesem\xc2\xa0\xc2\xbbRock Star\xc2\xab, Travis, ki se po\xc4\x8duti nekoliko krivega, pa se vseeno udele\xc5\xbei koncerta, da bi podpiral Miley._NEWLINE_Ko Miley opazi Travisa, se sredi pesmi ustavi. Mno\xc5\xbeici pojasni, da tega ne more ve\xc4\x8d po\xc4\x8deti, saj ji kraj, kjer je trenutno, predstavlja dom. Hannah nato odstrani svetlo lasuljo in ob\xc4\x8dinstvu odkrije, da je v resnici Miley Stewart in da ne more \xc5\xa1e naprej ostati Hannah, saj ne more ve\xc4\x8d obvladovati obeh \xc5\xbeivljenj. Nato zapoje pesem, ki jo je napisala sama,\xc2\xa0\xc2\xbbThe Climb\xc2\xab, vendar jo nato mno\xc5\xbeica prepri\xc4\x8da, da bi \xc5\xa1e naprej nastopala kot Hannah, saj Miley majhna re\xc4\x8de, da nih\xc4\x8de izmed njih ne bo izdal njene skrivnosti. Naenkrat se pojavi Oswald in Miley fotografira s svojim mobilnim telefonom, vendar ga njegovi h\xc4\x8derki dvoj\xc4\x8dici prepri\xc4\x8data, naj slike izbri\xc5\xa1e, zaradi \xc4\x8desar Oswald da odpoved. Koncert (\xc2\xbbYou'll Always Find Your Way Back Home\xc2\xab) do\xc5\xbeivi velik uspeh in Miley spet odide iz Tennesseeja, pred tem pa poljubi Travisa. Njena vera v dvojno \xc5\xbeivljenje je obnovljena.\n_START_SECTION_\nNesre\xc4\x8da na snemanju\n_START_PARAGRAPH_\nE! Online je poro\xc4\x8dal o nesre\xc4\x8di med snemanjem, ki se je zgodila 3. junija 2008. Mo\xc4\x8dan veter je odpihnil produkcijski zaslon v mlinsko kolo, polno ljudi, ki so bili sta\xc5\xbeisti v filmu. Na sre\xc4\x8do ni pri\xc5\xa1lo do resnej\xc5\xa1e \xc5\xa1kode.\xc2\xa0\xc2\xbbKo se je veter ujel v tisto, so se izgubili vsi kabli. Za\xc4\x8delo je [leteti],\xc2\xab\xc2\xa0je povedala sta\xc5\xbeistka Brenda Blackford za radijsko postajo WKRN-TV.\xc2\xa0\xc2\xbbGledala sem, da bi videla, kateri kot mlinskega kolesa bo udarilo, kajti to je bilo neizogibno.\xc2\xab\xc2\xa0Miley Cyrus in njen o\xc4\x8de Billy Ray nista bila na snemanju, ko se je nesre\xc4\x8da zgodila. Disney je povedal:\xc2\xa0\xc2\xbbMed premorom od snemanja filma Hannah Montana se je pripetila manj\xc5\xa1a nesre\xc4\x8da, ki vklju\xc4\x8duje del produkcijskih rekvizitov. Na sre\xc4\x8do je le nekaj manj\xc5\xa1e \xc5\xa1kode. Medicinsko osebje oskrbuje sta\xc5\xbeiste in filmske ustvarjalce. Nih\xc4\x8de izmed glavne igralske zasedbe v \xc4\x8dasu nesre\xc4\x8de ni bil prisoten na snemanju. Snemanje se nadaljuje.\xc2\xab\n_START_SECTION_\nSnemanje\n_START_PARAGRAPH_\nSnemanje filma Hannah Montana se je pri\xc4\x8delo aprila 2008 in je potekalo v Los Angelesu, Kalifornija in Columbiji, Tennessee. Post-produkcija se je pri\xc4\x8dela julija 2008. Snemanje se je za\xc4\x8delo v Los Angelesu, Kalifornija, Zdru\xc5\xbeene dr\xc5\xbeave Amerike, nekatere scene pa so bile posnete v \xc5\xa1oli Franklin High School in na pla\xc5\xbei v Santa Monici. Veliko scen so posneli tudi v doma\xc4\x8dem kraju Miley in Billyja Rayja Cyrusa, v Nashvilleu, Tennessee, ZDA, vklju\xc4\x8dno s sceno, kjer Miley Stewart/Hannah Montana potuje nazaj v svoj rodni kraj in sceno ob koncu filma._NEWLINE_Scena s karnevalom je bila posneta v Smiley Hollowu, Ridgetop, TN, kjer lik Petra Gunna lovi pravo Hannah v gne\xc4\x8di in naleti na Jacksona, ki prodaja njene lasulje, zaradi \xc4\x8desar vsi okoli njega izgledajo kot Hannah Montana. Zato se njegov lik obrne in za\xc4\x8dne iskati pravo Hannah._NEWLINE_Pesem, imenovana\xc2\xa0\xc2\xbbBackwards\xc2\xab\xc2\xa0(so-napisala sta jo Marcel in Tony Mullins, posnela pa jo je glasbena skupina Rascal Flatts) in pesem Taylor Swift,\xc2\xa0\xc2\xbbCrazier\xc2\xab, sta bili del filma, tako kot dve uspe\xc5\xa1nici britanskega pevca Stevea Rushtona. Tam so bile posnete tudi nekatere druge glasbene to\xc4\x8dke, vklju\xc4\x8dno s to\xc4\x8dkama\xc2\xa0\xc2\xbbThe Climb\xc2\xab\xc2\xa0in\xc2\xa0\xc2\xbbYou'll Always Find Your Way Back Home\xc2\xab. 500 pla\xc4\x8danih sta\xc5\xbeistov in 1500 prostovoljcev je moralo biti pri roki pri snemanju teh scen. Film vklju\xc4\x8duje tudi dve pesmi britanskega pevca Stevea Rushtona, vklju\xc4\x8dno z njegovo uspe\xc5\xa1nico\xc2\xa0\xc2\xbbGame Over\xc2\xab. Steve Rushton je sam napisal obe pesmi in jih nato izvedel v sceni na Lillyjini rojstnodnevni zabavi na pomolu v Santa Monici. V nekaterih scenah Miley jaha konja._NEWLINE_Scena, kjer se Miley stepe s Tyro Banks, je bila v celoti posneta v nakupovalnem centru Cool Springs Galleria Mall (ju\xc5\xbeno od Nashvillea). Posneli so jo na oddelku z \xc5\xbeenskimi \xc4\x8devlji trgovine, imenovane Belk. V sceno so bile vklju\xc4\x8dene igralke Miley Cyrus, Vanessa L. Williams in Tyra Banks. Hannah se s Tyro Banks v sceni stepe zaradi para \xc4\x8devljev. Nekatere scene so bile snemane v \xc5\xa1oli Franklinski srednji \xc5\xa1oli. \xc5\xa0ola je slu\xc5\xbeila kot \xc5\xa1ola Seaviewova srednja \xc5\xa1ola, eno izmed glavnih prizori\xc5\xa1\xc4\x8d v televizijski seriji, \xc5\xa1ola, kjer se \xc5\xa1olata Miley in Lilly.\n_START_SECTION_\nTr\xc5\xbeenje\n_START_PARAGRAPH_\n15. januarja 2009 je iz\xc5\xa1el uradni napovednik filma, hkrati pa je na uradni spletni strani filma iz\xc5\xa1el prvi poster filma, Odlomek iz filma je iz\xc5\xa1el na Disney Channelu v decembru 2008, saj je bil vklju\xc4\x8den v prireditev ob novoletnem ve\xc4\x8deru._NEWLINE_16. februarja 2009 so se ekskluzivno na Disney Channelu prvi\xc4\x8d predvajali videospoti za pesmi\xc2\xa0\xc2\xbbThe Climb\xc2\xab in\xc2\xa0\xc2\xbbHoedown Throwdown\xc2\xab iz sountracka filma Hannah Montana: The Movie, ki ju je zapela Miley Cyrus. Miley Cyrus je promovirala film in nastopila z glavnim singlom iz sountracka filma,\xc2\xa0\xc2\xbbThe Climb\xc2\xab\xc2\xa0nastopila na mnogih pogovornih oddajah, kot so The Tonight Show with Jay Leno, Good Morning America, The Tyra Banks Show, in Rachael Ray. S pesmijo je 16. aprila 2009 nastopila na oddaji American Idol._NEWLINE_Videoigra, ki je temeljila na filmu je iz\xc5\xa1la 7. aprila 2009, tri dneve pred izzidom filma. Igro je razkrilo podjetje ESRB.\n_START_SECTION_\nIzzid\n_START_PARAGRAPH_\nOd decembra 2008 je film ocenjen s strani organizacije Motion Picture Association of America za ob\xc4\x8dinstvo vseh starosti._NEWLINE_Film Hannah Montana je svetovno premiero do\xc5\xbeivel 2. aprila v Los Angelesu, v Zdru\xc5\xbeenem kraljestvu pa se je prvi\xc4\x8d predvajal v Londonu 23. aprila 2009 in v kinematografih (v Veliki Britaniji in na Irskem) prvi\xc4\x8d iz\xc5\xa1el 1. maja 2009. Podjetje Play Along Toys je izdalo lutke, ki temeljijo na likih iz filma.\n_START_SECTION_\nZaslu\xc5\xbeek\n_START_PARAGRAPH_\nV prvem dnevu od izzida je film zaslu\xc5\xbeil 17.436.095 $, v prvem tednu od izzida pa 32.324.487 $. S povpre\xc4\x8dno 10.367 zaslu\xc5\xbeenimi dolarji na kinematograf (iz\xc5\xa1el je v 3.118 teatrih) je film postal najbolje prodajani film tistega tedna. Kakorkoli \xc5\xbee, v naslednjem tednu se je prodaja zni\xc5\xbeala za 58% in film je postal tretji najbolje prodajani film tedna. Nazadnje je film zaslu\xc5\xbeil 79.576.189 $ v Zdru\xc5\xbeenih dr\xc5\xbeavah Amerike in Kanadi ter 75.969.090 $ vsepovsod drugod, torej 155.545.279 $ po svetu.\n_START_SECTION_\nKritike\n_START_PARAGRAPH_\nNa spletni strani Rotten Tomatoes je filmu pozitivno oceno dodelilo 44% od 119 obiskovalcev, povpre\xc4\x8dna ocena pa je bila 5.2 (najvi\xc5\xa1ja mo\xc5\xbena ocena je 10). Entertainment Weekly je film pohvalil:\xc2\xa0\xc2\xbbPovr\xc5\xa1inski nauk filma je to, da zvezdni\xc5\xa1tvo izgleda lahko delo, vendar je v resnici zelo te\xc5\xbeko. Resni\xc4\x8dni nauk filma pa je, kot vedno, to, da \xc4\x8de je Miley lahko Hannah, je lahko vsako dekle - \xc4\x8de se le dovolj potrudi - zvezdnica.\xc2\xab_NEWLINE_Peter Hartlaub iz revije San Francisco Chronicle je film Hannah Montana pohvalil:\xc2\xa0\xc2\xbbFilm Hannah Montana ni odvraten. Liki so dobri, z lahkoto sledimo zgodbi in vse pesmi zvenijo podobno, zaradi \xc4\x8desar ti ena zagotovo ostane v glavi. Vendar celo \xc4\x8de dajo blagoslov mlaj\xc5\xa1im gledalcem, ki si \xc5\xbeelijo videti film, naj se odrasli kinematografov izogibajo, kolikor se jim morejo. \xc4\x8ce nisi ve\xc4\x8d dovolj star za Hannah Montana, se ti bo film zdel kot kazen.\xc2\xab_NEWLINE_Atomic Popcorn je film pohvalil:\xc2\xa0\xc2\xbbHip-hop in country. Kot pravi uvodna pesem za serijo Hannah Montana 'dobi\xc5\xa1 najbolj\xc5\xa1e obeh svetov' ('you get the best of both worlds'). Deset minut, preden se je film pri\xc4\x8del, sta dve vrsti, ki so bile sestavljene iz deklet, starih okoli 14 let, za\xc4\x8deli peti uvodno pesem. In spet in spet. Majhne \xc5\xa1est- do desetletnice so glasbo zapolnile s plesom na sede\xc5\xbeih in petjem. Moja \xc5\xa1estnajstletna h\xc4\x8di se je na \xc5\xa1iroko nasmehnila. 'Mar ni zabavno?' sem ji rekel z izbranim nasmehom. '\xc5\xa0e kar.'\xc2\xab_NEWLINE_Tudi kritiki preko blogov so pohvalili in videli film:\xc2\xa0\xc2\xbbTa film je vsekakor uspe\xc5\xa1nica za ciljno ob\xc4\x8dinstvo z najbolj\xc5\xa1im mo\xc5\xbenim dnem za odprtje. Predvidljiv konec je dale\xc4\x8d od zabavnega tona za obravnavo drame, vklju\xc4\x8dno z dvema glavnima likoma. Nekateri stereotipi in komercializem oslabijo film, vendar lahko ciljna in splo\xc5\xa1na javnost najde veliko privla\xc4\x8dnih elementov in obo\xc5\xbeevalci Hannah Montane ne bodo bili razo\xc4\x8darani.\xc2\xab"